Mkhize optimisties dat vlak 1 gou kom | Maroela Media
Hoewel dr. Zweli Mkhize, minister van gesondheid, versigtig optimisties is nadat Suid-Afrika sy eerste vloedgolf van Covid-19-gevalle deurgemaak het, maan hy landsburgers om steeds op hul hoede te wees om sodoende 'n tweede golf te verhoed.
Die minister het Maandag onderhoude met die media toegestaan waarin hy Suid-Afrika se trajek in verhouding tot die Covid-19-pandemie verduidelik het.
"Ons het nooit regtig geweet wat om te verwag nie. Die werklikheid is dat ons nou met sekerheid kan sê ons is oor die piek. Daar was dae dat 11 000 mense positief getoets het en nou sien ons ongeveer 2 000 gevalle per dag. Ons is egter nog nie oor die ergste nie. Ons is bekommerd oor wat kan gebeur wat 'n oplewing van die virus in die land betref," het Mkhize aan Morning Live gesê.
Die minister het verder gesê hoe gouer die land se beperkings opgehef kan word, hoe beter.
"Dit sou logies gewees het dat daar van vlak 3 [van die afsonderingstydperk] tot vlak 2 'n toename in getalle sou wees. Dit het nie gebeur nie. Ons wil egter nog geen gevolgtrekking maak nie, want ons het gesien wat in ander lande gebeur waar daar 'n paar weke stilte was voor hulle 'n oplewing beleef het," het Mkhize om die beurt aan SAFM gesê.
"Hoe gouer ons by vlak 1 kan kom, hoe beter. Hoe gouer ons 'n normale ekonomie kan hê, hoe beter. ​​Om daar te kom, sal ons egter net so versigtig op vlak 2 moet wees sodat daar geen oplewing van die siekte intree nie. Ons hoop Suid-Afrikaners sal dit verstaan."
Maroela Media het vroeër berig Suid-Afrika se herstelkoers staan tans op 80,8%.
"Ons het die afgelope twee weke ongeveer 2 000 gevalle of minder per dag gesien wat baie minder is as wat dit vroeër rondom die piek in Julie was toe dit in 'n stadium op 12 000 gevalle elke 24 uur gestaan het," het Mkhize aan Power FM gesê.
"Ons het 'n punt bereik waar ons getalle geleidelik afneem, die aantal opnames in hospitale verminder en die aantal pasiënte in waakeenhede verminder. Ons moet baie optimisties maar tog baie versigtig wees. Ons beleef nog nie die einde van die siekte nie."
Die minister het gesê hy hoop nie dat Suid-Afrika 'n tweede golf van infeksies gaan beleef nie.
"Ons het ander lande gesien wat 'n afname in getalle gevier het en selfs 'n punt bereik het waar geen pasiënte positief was nie – en dan vlam dit tog weer later op … Ons moet voorsorg tref en alle beheermaatreëls moet van krag bly."
Jong man val na sy dood uit woonstelgebou
I need to send you a new abacus.
We know exactly what you all are up to.
Lyk my die regering het klaar geskep en geplunder… Die lewe gaan aan en ons MOET als terug kry na normaal
Die land is op 'n galop die afgrond in gery deur die sogenamde regering
Mkhize die land gee lankal nie meer om vir jou, die ANC of Vlakke nie. Ek lewe nou my lewe soos voor 26ste Maart, maar met distansie, 'n gesigs masker en sanitizer. Weet nog nie hoekom die land nog toegesluit is tussen 10 en 4 maar seker julle weet. #Voertsak nou ANC en los ons alleen!
Hulle wind is stadig maar seker besig om uit te waai… Die klomp dink steeds ons is kinders en nee ons is nie kinders nie…wel, ek kan met alle eerslikheid se, ek leef 'n absolute normale lewe, ek dra wel my masker by die werk, was my hande gereeld(soos ek in elkgeval voor Covid gedoen het), maar ek laat my om Vadersnaam nie meer voorse deur een van die korrupste regerings in die wereld nie. Hulle het alles kom opmors….tot BAT(British American Tobacco) het so swaar daaronder gelei, dat ons nou moet boed daarvoor, gegewe die sigaretpryse wat so skielik… Lees meer »